Dôvodová správa

A. Všeobecná časť

Európska únia v záujme obmedziť znečisťovanie životného prostredia priemyselnou činnosťou, sprísňuje pravidlá pre vypúšťanie emisie z priemyselných zariadení. V roku 2010 bola Európskym parlamentom a Radou schválená Smernica Európskej únie 2010/75/EÚ o priemyselných emisiách (integrovaná prevencia a kontrola znečisťovania životného prostredia). 
            Nová právna úprava rieši požiadavky vyplývajúce z praktických skúseností aplikácie zákona č 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov, do ktorého bola implementovaná smernica Európskej rady  a parlamentu 2010/75/EÚ. Okrem uvedeného sa do jej právnej úpravy dostáva presnejšie definovanie východiskovej správy a podmienok jej vypracovania.
 
            Počas prípravy predkladaného materiálu boli organizované pracovné stretnutia so zástupcami dotknutých organizácií, ktoré môžu mať pripomienky k príslušnému materiálu a ktoré niektoré zmeny môžu ovplyvniť. Všetky požiadavky boli zapracované do materiálu s ohľadom na požiadavku maximálnej ochrany životného prostredia.
 
Predkladaný návrh zákona je v súlade s Ústavou Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, ústavnými zákonmi, zákonmi a  právom Európskej únie.